Neuvoston asetus (ETY) N:o 458/80, annettu 18 päivänä helmikuuta 1980, viinitarhojen rakenneuudistuksia koskevista yhteisistä hankkeista



Virallinen lehti nro L 057 , 29/02/1980 s. 0027 - 0031

Suomenk. erityispainos Alue 3 Nide 11 s. 0245

Kreikank. erityispainos: Luku 03 Nide 28 s. 0034

Ruotsink. erityispainos Alue 3 Nide 11 s. 0245

Espanjank. erityispainos: Luku 03 Nide 17 s. 0169

Portugalink. erityispainos: Luku 03 Nide 17 s. 0169



NEUVOSTON ASETUS (ETY) N:o 458/80, annettu 18 päivänä helmikuuta 1980, viinitarhojen rakenneuudistuksia koskevista yhteisistä hankkeista EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että viinimarkkinoiden häiriöt voidaan poistaa vaiheittain ainostaan tiettyjen yhtenäisten toimenpiteiden avulla, ottaen huomioon pöytäviinejä ja tma-laatuviinejä tuottavien viinitarhojen rakenteellisen tilanteen viinitarhojen perusrakennetta olisi parannettava viinitilojen työn järkiperäistämiseksi ja maataloustulon lisäämiseksi viinimarkkinoiden vaiheittaisen tasapainottamisen puitteissa, pöytäviiniä tuottavien viinitarhojen rakenneuudistusta koskevat toimenpiteet on rajoitettava koskemaan sellaisia viininviljelyalueita, jotka ovat osoittautuneet viininviljelyyn hyvin soveltuviksi ja joita eivät koske tietyt yhteisön lainsäädännössä säädetyt toimenpiteet, viinitarhojen rakenneuudistus on tehokas ainoastaan, jos toimenpiteet kohdistetaan melko suuriin alueisiin ja niitä toteutetaan yhteisvoimin, rakenneuudistushankkeisiin voi sisältyä tapauksen mukaan runkojen uusimisen lisäksi tieverkoston kunnostamistoimenpiteitä tai vesitalouteen liittyviä toimenpiteitä tai muita kyseisen viinitarhan rakenteen parantamiselle välttämättömiä teknisiä toimenpiteitä, eräissä tapauksissa rakenneuudistus edellyttää maan uudelleenjakoon liittyviä alustavia toimia, joiden kustannukset ylittävät viininviljelijöiden mahdollisuudet; sen vuoksi olisi säädettävä, että jäsenvaltiot voivat myöntää kansallisia tukia uudelleenjakoon liittyvien töiden toteuttamiseen sekä tma-laatuviinien että pöytäviinien osalta, yhteisön tuen saamiseksi hankkeilla on lisäksi voitava kohentaa pysyvästi maatilojen työoloja, taata hyvälaatuisen viinin tuotanto, ja niillä on oltava riittävät taloudelliset perusteet, yhteisön ja jäsenvaltioiden toimien välisen tasapainon varmistamiseksi on ilmeisesti tarpeen, että Euroopan maatalouden ohjaus- ja tukirahastosta, jäljempänä "rahasto", rahoitettavat hankkeet ovat saaneet asianomaisen jäsenvaltion suostumuksen ja että tämä jälkimmäinen osallistuu niiden rahoittamiseen, sen varmistamiseksi, että edunsaajat noudattavat rahaston tuen myöntämisen edellytyksiä, olisi säädettävä tehokasta valvontaa koskevasta menettelystä sekä mahdollisuudesta keskeyttää, alentaa tai lakkauttaa rahaston tuki, kiinteämääräinen palkkio uudelleen järjestettyä hehtaaria kohti saattaa helpottaa hallinnollisella tasolla edellä tarkoitetun toimenpiteen täytäntöönpanoa, tällainen toimenpide on yhteisön edun mukainen ja sen tarkoituksena on toteuttaa perustamissopimuksen 39 artiklan 1 kohdan a alakohdassa määritellyt tavoitteet; se muodostaa siten yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(), sellaisena kuin se on viimeksi muutettuna asetuksella (ETY) N:o 929/79(), 6 artiklan mukaisen yhteisen toiminnan, yhteisölle tarkoituksenmukainen tapa osallistua hankkeisiin on maksaa rahastosta 30 prosenttia jäsenvaltioiden myöntämästä kiinteämääräisestä palkkiosta, hankkeiden hyväksymistä varten olisi säädettävä menettelystä, jolla varmistetaan jäsenvaltioiden ja komission tiivis yhteistyö maatalouden rakenteiden pysyvässä komiteassa, joka on perustettu rakennepolitiikkojen yhteensovittamisesta 4 päivänä joulukuuta 1962 tehdyn neuvoston päätöksen 1 artiklalla(); lisäksi olisi säädettävä asetuksen (ETY) N:o 729/70 11 artiklassa tarkoitetun rahastokomitean kuulemisesta, olisi täsmennettävätuet, joita voidaan myöntää pöytäviinien tuottamiseen suuntautuneille viinitarhoille, ja tiettyjen Ranskan Välimeren alueiden viinitarhojen rakenneuudistusten ja tuotannon mukauttamisen edistämistä koskevasta ohjelmasta 19 päivänä kesäkuuta 1978 annettua neuvoston direktiiviä 78/627/ETY() sovelletaan jo sellaisilla alueilla, jotka ovat maataloustulon ja työllisyyden kannalta epäsuotuisia; tiettyjen rakenneuudistushankkeisiin liittyvien keskeisten säännösten yhdenmukaisen soveltamisen varmistamiseksi on välttämätöntä saattaa tietyt mainitun direktiivin säännökset vastaamaan tämän asetuksen säännöksiä; se edellyttää tämän asetuksen soveltamista kyseisillä alueilla 1 päivästä maaliskuuta 1980, ON ANTANUT TÄMÄN ASETUKSEN: 1 artikla 1. Aloitetaan asetuksen (ETY) N:o 729/70 6 artiklan 1 kohdan mukainen yhteinen toiminta viinitarhojen perusrakenteen parantamiseksi, jotta viinitilojen työtä voitaisiin järkiperäistää ja luoda näin edellytykset viinien laadun parantamiselle. 2. Yhteinen toiminta pannaan täytäntöön alueilla, joiden viinitarhoissa tuotetaan pöytäviinejä ja joiden viinitarhat soveltuvat tma-laatuviinien tuottamiseen, lukuun ottamatta: P viinikaupan yhteisestä järjestämisestä 5 päivänä helmikuuta 1979 annetun neuvoston asetuksen (ETY) N:o 337/79(), sellaisena kuin se on viimeksi muutettuna asetuksella (ETY) N:o 454/80(), 29 ja 29 a artiklassa määriteltyjen 3 ryhmään kuuluvia viljelyaloja, P Languedoc-Roussillonin alueen ja Ardèchen, Bouches-du-Rhônen, Varin ja Vauclusen departementtien viinitarhoja tiettyjen Ranskan Välimeren alueiden viinitarhojen rakenneuudistusten ja tuotannon mukauttamisen edistämistä koskevasta ohjelmasta 19 päivänä kesäkuuta 1978 annetussa neuvoston direktiivissä 78/627/ETY() säädetyn toiminnan toteutusaikana, P Charentesin alueen viinitarhaa, jolla tuotetaan tiettyjen alkuperänimityksellä varustettujen viinistä tislattujen alkoholijuomien tuottamiseen soveltuvaa viiniä. 3. Komissio voi myöntää II ja III osastojen säännösten mukaisesti yhteiselle toiminnalle avustusta korvaamalla rahaston ohjausosastosta jäsenvaltioille rakenneuudistuksia koskevista yhteisistä hankkeista aiheutuvat kustannukset. I OSASTO Rakenneuudistuksia koskeva yhteinen hanke 2 artikla 1. Tässä asetuksessa tarkoitetaan "viinitarhojen rakenneuudistuksia koskevalla yhteisellä hankkeella" maataloustuottajien toteuttamia viiniköynnösten uudelleenistutuksia koskevia hankkeita tuottajien keskenään tekemän sitovan sopimuksen mukaisesti. Kyseiset uudet viljelmät eivät voi olla pinta-alaltaan suurempia kuin: P 10 prosenttia uudelleenjärjestetystä tma-laatuviinien tuotantoon tarkoitetusta pintaalasta, P 10 prosenttia uudelleenjärjestetystä pöytäviinien tuotantoon tarkoitetusta pintaalasta. Hankkeeseen voi kuitenkin kuulua myös uusia viljelmiä, jos ne ovat välttämättömiä rakenneuudistustoimenpiteiden tehokkuuden lisäämiseksi ja jos ne ovat asetuksen (ETY) N:o 337/79 30, 30 b, 30 c ja 30 e artiklan säännösten mukaiset. 2. Edellä 1 kohdassa tarkoitetut tuottajien väliset sitovat sopimukset koskevat sekä viiniköynnösten istuttamista että siihen liittyviä töitä koskevia edellytyksiä, joiden avulla varmistetaan erityisesti työn ja koneiden käytön järkiperäistäminen. 3. Rakenneuudistuksia koskevan yhteisen hankkeen on koskettava: a) tma-laatuviinien osalta sellaista uudelleenjärjestettyä vähimmäisalaa, jolla taataan 3 artiklan tavoitteiden toteutuminen; b) pöytäviinien osalta vähintään 100 hehtaarin kokoista uudelleenjärjestettyä pintaalaa, joka muodostuu yhtenäisistä, periaatteessa vähintään kahden hehtaarin kokoisista viininviljelylohkoista. Siltä osin kuin hankkeen suhteen merkittävien luonnollisten tuotantoedellytysten johdosta vähintään kahden hehtaarin kokoisten lohkojen muodostaminen ei ole kuitenkaan mahdollista, sen viininviljelyalan osuus, joka ei täytä ensimmäisessä alakohdassa tarkoitettuja vaatimuksia, ei saa olla suurempi kuin 10 prosenttia siitä viininviljely-alasta, jota hanke koskee. 4. Tässä asetuksessa tarkoitetaan "uudella viljelmällä" tai "uudelleenistuttamisella" sellaista viiniköynnösten istuttamista, joka suoritetaan asetuksen (ETY) N:o 337/79 liitteessä IV a olevan vastaavanlaisen määritelmän mukaisesti. 5. Tämän asetuksen viiniköynnösten istutusta koskevia säännöksiä sovelletaan myös direktiivin 78/627/ETY mukaisesti toteuttaviin rakenneuudistuksiin. 3 artikla Yhteisten rakenneuudistushankkeiden on: a) edistettävä kyseisten maatilojen työolojen pysyvää kohentumista ja mahdollistettava näin työtulojen nousu; b) taattava tuotettujen viinien laadun paraneminen; c) tarjottava riittävät takeet niiden taloudellisesta tehokkuudesta. 4 artikla Yhteisiin rakenneuudistushankkeisiin on sisällyttävä erityisesti: a) suunnitellut rakenneuudistustoimenpiteet; b) rakenneuudistushankkeiden arvioidut kustannukset; c) rakenneuudistukseen myönnettävien ennakoitujen tukien määrän vahvistaminen; d) istutusten rivien suuntaa ja etäisyyttä sekä viiniköynnösten sitomismenetelmiä koskevat sitovat säännökset, sanotun kuitenkaan rajoittamatta asetuksen (ETY) N:o 338/79 säännösten soveltamista; e) tieto niistä viiniköynnöslajikkeista, joita aiotaan käyttää. 5 artikla 1. Viinitarhojen rakenneuudistukseen myönnettävä tuki maksetaan palkkiona uudelleenjärjestettyä hehtaaria kohti. 2. Jäsenvaltion on vahvistettava kyseisen palkkion määräksi vähintään 2 418 ja korkeintaan 3 022 ECUa uudelleenjärjestettyä hehtaaria kohti nykyisen rakennetilanteen ja viinitarhan rakenneuudistukseen liittyvistä toimenpiteistä aiheutuneiden kulujen perusteella. Erityistilanteiden huomioon ottamiseksi jäsenvaltiot voivat kuitenkin ylittää ensimmäisessä alakohdassa tarkoitetun enimmäismäärän. Uusien viljelmien osalta maksukelpoinen määrä ei saa olla enemmän kuin 2 418 ECUa uudistettua hehtaaria kohti. II OSASTO Hankkeiden arviointimenettely 6 artikla 1. Hankkeen esittää asianomainen jäsenvaltio. 2. Jotta hankkeisiin voidaan antaa rahaston tukea, niistä on oltava sen jäsenvaltion, jonka alueella hanke toteutetaan, puoltava lausunto. 3. Hankkeisiin on liitettävä tiedot, joiden avulla voidaan todeta, että hanke täyttää I osastossa säädetyt edellytykset. 4. Hankesuunnitelmaan liitettävät tiedot sekä sen laatimismuoto vahvistetaan 12 artiklassa säädettyä menettelyä noudattaen sen jälkeen, kun rahastokomiteaa on kuultu rahoitusta koskevissa näkökohdissa. 7 artikla 1. Komissio hyväksyy hankkeet 12 artiklassa säädettyä menettelyä noudattaen kuultuaan rahastokomiteaa rahoitusta koskevissa näkökohdissa. 2. Komission päätöksestä ilmoitetaan asianomaiselle jäsenvaltiolle sekä edunsaajalle. III OSASTO Rahoitusta koskevat ja yleiset säännökset 8 artikla 1. Lukuun ottamatta 5 artiklan 2 kohdan toisen alakohdan mukaisesti myönnettävää lisäpalkkiota, rahaston ohjausosastosta voidaan maksaa tässä asetuksessa säädetystä toiminnasta ja hankkeista, jotka on hyväksytty 7 artiklassa säädettyä menettelyä noudattaen, jäsenvaltioille aiheutuvat kustannukset kuitenkin siten, että yläraja on 223 800 uudelleenjärjestettyä hehtaaria. 2. Rahaston ohjausosastosta korvataan jäsenvaltioille 30 prosenttia korvauskelpoisista kuluista. 9 artikla 1. Yhteisen toiminnan toteuttamisen arvioitu kesto on seitsemän viinivuotta tämän asetuksen täytäntöönpanosta alkaen. 2. Yhteisen toiminnan arvioidut kustannukset rahastolle ovat 1 kohdassa tarkoitettuna aikana 175,7 miljoonaa Euroopan laskentayksikköä. 3. Asetuksen (ETY) N:o 729/70 6 artiklan 5 kohtaa sovelletaan tähän asetukseen. 10 artikla 1. Korvaushakemukset koskevat jäsenvaltiolle yhden kalenterivuoden aikana aiheutuneita kuluja ja ne on esitettävä komissiolle ennen seuraavan vuoden 1 päivää heinäkuuta. 2. Rahaston ohjausosastosta maksettavasta tuesta päätetään asetuksen (ETY) N:o 729/70 7 artiklan 1 kohdan mukaisesti. 3. Rahastosta voidaan myöntää ennakkoa jäsenvaltion rahoitusta koskevien yksityiskohtaisten sääntöjen mukaisesti ja ottaen huomioon hankkeiden toteuttamisen vaihe. 4. Yksityiskohtaiset säännöt tämän artiklan soveltamisesta annetaan asetuksen (ETY) N:o 729/70 13 artiklan mukaisesti. 11 artikla 1. Jäsenvaltioiden on toteutettava kansallisten lakien, asetusten ja hallinnollisten määräysten mukaisesti tarvittavat toimenpiteet maksettujen määrien perimiseksi takaisin, jos 3 artiklassa tarkoitettuja velvoitteita ei ole täytetty, sanotun kuitenkaan rajoittamatta asetuksen (ETY) N:o 729/70 8 artiklan soveltamista. Niiden on ilmoitettava komissiolle toteutetuista toimenpiteistä ja erityisesti annettava sille säännöllisin väliajoin tiedoksi niihin liittyvät hallinnolliset ja oikeudelliset menettelyt. 2. Perityt summat maksetaan maksajina toimiville toimielimille tai yksiköille, jotka vähentävät ne rahastosta rahoitetuista menoista suhteessa yhteisörahoitukseen. 3. Jos saatavien summien periminen on mahdotonta, yhteisö vastaa siitä aiheutuvista taloudellisista seurauksista suhteessa yhteisörahoitukseen. 4. Yksityiskohtaiset säännöt tämän artiklan soveltamisesta annetaan asetuksen (ETY) N:o 729/70 13 artiklan mukaisesti. 12 artikla 1. Jos tässä artiklassa säädettyä menettelyä on noudatettava, asian saattaa maatalouden rakenteiden pysyvän komitean käsiteltäväksi komitean puheenjohtaja omasta aloitteestaan tai jäsenvaltion edustajan pyynnöstä. 2. Komission edustaja tekee ehdotuksen tarvittavista toimenpiteistä. Maatalouden rakenteiden pysyvä komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan; lausunto annetaan 41 äänen enemmistöllä, joka saadaan, kun jäsenvaltioiden äänet painotetaan perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen. 3. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole maatalouden rakenteiden pysyvän komitean lausunnon mukaisia, komissio ilmoittaa niistä viipymättä neuvostolle; siinä tapauksessa komissio voi lykätä päättämiensä toimenpiteiden soveltamista enintään yhdellä kuukaudella ilmoituksen tekopäivästä. Neuvosto voi määräenemmistöllä päättää asiasta toisin edellisessä kohdassa tarkoitetun ajan kuluessa. 13 artikla 1. Pöytäviinien tuottamiseen suuntautuneelle viinitilalle osoitetut tuet kielletään, lukuun ottamatta tukia, jotka myönnetään: P maatilojen uudenaikaistamisesta 17 päivänä huhtikuuta 1972 annetun neuvoston direktiivin (ETY) N:o 72/159/ETY(), sellaisena kuin se on viimeksi muutettuna direktiivillä 78/1017/ETY(), 8 artiklan mukaisesti, P vuoristoalueiden ja eräiden epäsuotuisten alueiden maataloudesta 28 päivänä huhtikuuta 1975 annetun neuvoston direktiivin 75/268/ETY(), sellaisena kuin se on viimeksi muutettuna direktiivillä 76/401/ETY(), 12 artiklan mukaisesti, kun kyseessä on uudelleenistutus, P tämän asetuksen ja direktiivin 78/627/ETY mukaisesti rakenneuudistustoimenpiteiden täytäntöön panemiseksi osana yhteisiä hankkeita ja säädettyjen maksukelpoisten tukien rajoissa. 2. Tämä asetus ei kuitenkaan estä kansallisessa lainsäädännössä säädettyjen ja viinitarhojen uudelleenjakoa koskevien toimenpiteiden toteuttamiseen tarkoitettujen tukien myöntämistä. 14 artikla Tämä asetus tulee voimaan 1 päivänä maaliskuuta 1980. Sitä sovelletaan 1 päivästä syyskuuta 1980 lukuun ottamatta 2 artiklan 5 kohtaa, jota sovelletaan 1 päivästä maaliskuuta 1980. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä helmikuuta 1980. Neuvoston puolesta Puheenjohtaja G. MARCORA ()()()() () EYVL N:o C 232, 30.9.1978, s. 7 () EYVL N:o C 6, 8.1.1979, s. 66 () EYVL N:o C 171, 9.7.1979, s. 16 () EYVL N:o L 94, 28.4.1970, s. 13 () EYVL N:o L 117, 12.5.1979, s. 4 () EYVL N:o 136, 17.12.1962, s. 2892/62 () EYVL N:o L 206, 29.7.1978, s. 1 () EYVL N:o L 54, 5.3.1979, s. 1 () EYVL N:o L 57, 29.2 1980, s. 7 () EYVL N:o L 206, 29.7.1979, s. 1 () EYVL N:o L 96, 23.4.1972, s. 1 () EYVL N:o L 349, 13.12.1978, s. 32 () EYVL N:o L 128, 19.5.1975, s. 1 () EYVL N:o L 108, 26.4.1976, s. 22